ভারতীয় দলে ২ মহাতারকার কামব্যাক! বাদ পড়ছেন কারা? দেখুন

ওয়েব ডেস্ক: টেস্ট সিরিজ হারলেও দাপটের সঙ্গে ওডিআই সিরিজে দক্ষিণ আফ্রিকাকে হারিয়েছে ভারত (India Vs South Africa)। আজ থেকে শুরু হচ্ছে টি-২০ সিরিজ (T20 Series), যা জেতানোর দায়িত্ব পড়েছে সূর্যকুমার যাদবের (Suryakumar Yadav) কাঁধে। কারণ, প্রোটিয়াদের বিরুদ্ধে পাঁচটি টি-২০ ম্যাচ খেলবে টিম ইন্ডিয়া, আর বিশ্বকাপের আগে দলের স্পষ্ট ব্লু-প্রিন্ট তৈরি করতে এই সিরিজ বেশ গুরুত্বপূর্ণ। তাই দলের অন্দরে বিশ্বকাপের প্রস্তুতি আজ থেকেই মোটামুটি শুরু হয়েছে। সেই কারণে প্রথম টি-২০ ম্যাচের প্রথম একাদশের (India Probable XI) দিকে নজর রয়েছে সকলের।

দলের ওপেনিং জুটি হিসেবে কাঁদের নেওয়া হবে, তা নিয়ে বাড়ছে জল্পনা। কারণ, চোট সারিয়ে ইতিমধ্যে দলে যোগ দিয়েছেন শুভমন গিল। সেই কারণে অভিষেক শর্মার সঙ্গে তাঁকে ওপেনিং করতে দেখার সম্ভাবনাই বেশি। এদিকে শুভমনের কামব্যাকে প্রথম একাদশে সঞ্জু স্যামসনের জায়গা পাওয়া বেশ কঠিন। তিন নম্বরে দেখা যাবেন সূর্যকুমার যাদব। চার নম্বরে তিলক বর্মা সুযোগ পেতে পারেন। এক থেকে চার নম্বর মোটামুটি এরকমই লাইন-আপ দেখা যেতে পারে।

আরও পড়ুন: রোহিত, বিরাটকে ঘরোয়া টুর্নামেন্টে খেলতে বাধ্য করেছিল BCCI?

তবে উইকেটকিপার হিসেবে জিতেশ শর্মাকে সুযোগ না দেওয়া হলে সঞ্জুকে দেখা যাবে দলে। কিন্তু সেক্ষেত্রে তাঁকে ব্যাটিং করতে হবে মিডল-অর্ডারে। কিন্তু দলে অতিরিক্ত ফিনিশার চাইলে জিতেশকে রাখা হতে পারে দলে। এদিকে লোয়ার-মিডল অর্ডারে ভারসাম্য ফিরেছে হার্দিক পান্ডিয়ার প্রত্যাবর্তনে। স্পিন অলরাউন্ডার হিসেবে দলে দেখা যেতে পারে অক্ষর প্যাটেলকে।

এদিকে বোলিং আক্রমণের নেতৃত্বে জসপ্রীত বুমরা দলে থাকছেন নিশ্চিতভাবে। তাঁর সঙ্গী হিসেবে বাঁহাতি আর্শদীপ সিংয়ের উপর আস্থা রাখতে পারে ম্যানেজমেন্ট। তবে এক্ষেত্রে হর্ষিত রানাও সুযোগ পেতে পারেন অর্শদীপের জায়গায়। স্পিন বিভাগে কুলদীপ যাদব এবং বরুণ চক্রবর্তী – দু’জনকেই রাখা হতে পারে দলে।

দক্ষিণ আফ্রিকার বিরুদ্ধে প্রথম টি-২০ ম্যাচে ভারতের সম্ভাব্য একাদশ

শুভমন গিল, অভিষেক শর্মা, সূর্যকুমার যাদব (অধিনায়ক), তিলক বর্মা, হার্দিক পান্ডিয়া, অক্ষর প্যাটেল, জিতেশ শর্মা/সঞ্জু স্যামসন (উইকেটকিপার), কুলদীপ যাদব, অর্শদীপ সিং/হর্ষিত রানা, জসপ্রীত বুমরা